Stepan Sus

**Stepan Sus** (ukrainsk: Степан Сус; født 7. oktober 1981 i Lviv i Ukrainske SSR i Sovjetunionen) er en ukrainsk geistlig og kurieepark i den ukrainske gresk-katolske kirke i storerkeeparkiet Kyiv-Halytsj.
## Liv og virke
### Bakgrunn
Stepan Sus ble født til familien Jaroslav og Oksana (*née* Bodnar) Sus i Lviv, men vokste opp utenfor storbyen, i landsbyen  Tsjysjkyj i Pustomyty rajon. Etter grunnleggende skolegang i Tsjysjkyj og det historisk-filosofiske lyceum drevet av *Den hellige Basilios den stores orden* i Butsjatsj, studerte han ved *Hellig-Ånd teologiske seminar* i Lviv. Han ble deretter ordinert til diakon i 2005.

### Prest
Han ble presteviet den 30. juni 2006 av Ihor Vozniak C.SS.R., gresk-katolsk erkepark av Lviv. Han tjenestegjorde som kapellan ved *Akademiet for landstyrkene* og andre utdanningsinstitusjoner i Lviv. og var ansvarlig for pastoral omsorg for soldater i Den ukrainske gresk-katolske kirke fra 2008 til 2012.

### Biskop/epark
Bispesynoden for den ukrainske gresk-katolske kirke valgte ham kurialbiskop av storeparkiet Kyiv-Halytsj. Den 15. november 2019 utnevnte pave Frans ham til titulærbiskop av *Zygris*. Han ble ordinert til biskop dem  12. januar 2020 av Svjatoslav Sjevtsjuk, storerkeepark av Kyiv-Halytsj. Medkonsekratorer var Ihor Vozniak C.SS.R., gresk-katolsk erkepark av Lviv, og Paul Patrick Chomnycky, biskop av Stamford.

Som leder av pastoral- og migrasjonsavdelingen til den ukrainske gresk-katolske kirke, er biskop Stepan Sus omtrent to uker hver måned på reise til de 18 landene under hans jurisdiksjon, og besøker ukrainere som bor utenfor hjemlandet.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda, O.S.B.M. (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski, O.S.B.M. (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
* Erkebiskop Lev (Luka) Kiszka (Kyška), O.S.B.M. (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu), O.S.B.M. (1692-1768) *1730
* Biskop Mihály Emánuel Olsavszky, O.S.B.M. (1697-1767) *1743
* Biskop Vasilije Božičković (Bosicskovich), (1719-1785) O.S.B.M. *1759
* Biskop Grigore Maior, O.S.B.M. (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Šeptycki (Sheptyskyi), O.S.B.M. (1865-1944) *1899
* Kardinal Josyf Slipyj, O.S.B.M. (1892-1984) *1939
* Kardinal  Ljubomyr Huzar (1933-2017) *1977
* Erkebiskop Ihor Voznyak (Vozniak), C.SS.R. (1952- ) *2002
* Erkebiskop Svjatoslav Sjevtsjuk (1970-) *2009
* Biskop * Stepan Sus* (1981-) *2020

## Referanser